
Jain  iiiiper*)  paiicis  experimentum  commemoravi,  ex  qiio  apparet, 
canalim  Petiti  nou ,  quod  usque  ad  hoc  tempus  existimatum  est, 
esse  clausum  canalim  circularem,  sed  aliquo  modo  conjunctum 
cum  camera  oculi  anteriore.  Punctione  enim  in  tianc  cameram 
facta  injecta  materia  canalis  repletus  est.  Qua  re  adducti  su- 
mus,  ut  illum  canalim  et  quae  eum  circumdant  accuratius  ex- 
ploraremus.  Imprimis  autem  magni  momenti  erat  viam  statuere, 
qua  materia  injecta  ab  anteriore  camera  processisset.  Demon- 
strare  potui  cameram  anteriorem  et  posteriorem  a  canali  Petiti 
sejunctas  non  esse  et  in  zonula  subtiles  inveniri  lacunas ,  quales 
jam  anliquiores  anatomici,  ut  Jacobson ,  delle  Chiaje  comme- 
morant;  easdem  vero'ex  eo  tempore  E.  Briicke  **) ,  Henle  ***), 
alii  dixerunt  deesse.  Quae  me  res  commovit,  ut  non  minus 
teneriorem  structuram  zonulae  ciliaris  (Zinnii)  et  terminorum  ca- 
nalis  Petiti  exquirerem,  qua  investigatione  simul  paullum  pro- 
fecturum  me  spero  in  cognoscendo  apparatu  accommodationis. 

Priusquam  autem  canalim  et  coronam  ciliarem  describamus, 
ad  rem  pertinere  videtur  diversas  aliorum  auctorum  de  hac  re 
sententias  proferre.  Inde  facile  quaestiones  patebunt,  quae  im- 
primis  erant  in  hac  nova  investigatione  respiciendae  Omnia, 


*)  Medicinisches  Centralblatt.   1868.  p.  849. 

**)  Anatomisclie  Beschreibung  des  menschlichen  Augapfels.  Bcrhn, 
1847.  p.  67. 

***)  Eingeweidelehre  p.  673. 


2 


quae  ab  aliis  de  hac  ipsa  re  adhuc  elaborata  sunt,  citare  hujus 
opusculi  iion  est. 

Ad  opinionem,  quae  hodie  est,  canalis  Petiti  undique  clausus 
annuli  forma  marginem  lentis  circumdat  et  a  fronte  tabula  zonu- 
lae  anteriore  terminatur,  a  tergo  tabula  posteriore,  intus  capsula 
lentis.  Omissis  ad  lempus  canalis  ternnnis  jam  de  ea  re  dissen- 
siones  exstant ,  quanlum  se  extendat  ille  quaeque  contineat  statu 
integro.  Nam  ex  Henkei  *)  sententia  canalis  illo  statu  nihil  aliud 
est,  quam  rima  capillaris ,  cujiis  se  parietes  inter  se  tangunt, 
sicut  sacci  serosi  parietes.  Eandem  sequitur  opinionem  Henle**); 
alii  autem  canalim  vivenlis  animalis  fluido  humori  aqueo  simili 
repletum  esse  volunt.  Inter  quos  Hueck  ***) ,  qui  ad  demon- 
strandam  'hanc  rem  profert  oculorum  frigore  duratorum  in  di- 
verticulis,  quae  canalis  inter  plicas  zonulae  dimittat,  particulas 
glaciales  apparere. —  Quanlum  canalis  extendatur  ad  oram  serra- 
tam ,  quae  est  exordium  zonulae ,  nemo  fere  accurate  definit. 
Plerique  eum  hic  usque  ad  originem  processuum  ciliarium  ex- 
tendi  velle  videntur.  Sic  in  imagine  sectionis  oculi  hominis 
transversae,  quam  E.  Briicke  confecit,  canalis  procedit  usque  ad 
oram  serratam.  Non  idem  sentit  Hannover  f) ;  ad  ilUus  enim 
sententiam  membrana  hyaloidea  prope  ad  oram  serratam  diffindi- 
tur  in  duas  tabulas,  quarum  anterior  eo  circiter  loco,  quo  pro- 
cessus  ciliares  incipiunt,  iterum  in  duas  tabulas  disjungitur. 
Deinde  harum  anterior,  quae  est  zonula  ciliaris,  anteriorem  ca- 
nalis  Petiti  parietem  efficit,  posleriorem  posterior.  Qua  de  causa 
canalis  ille  liic  angustus  est  et  in  sectione  rhomboidalis,  post 
eum  ex  Hannoveri  sententia  alter  canalis  reperitur  circularis, 
fissurae  speciem  praebens ,  qui  finiatur  duabus  tabulis  ex  dis- 
junclione  hyaloideae  ad  oram  serratam  effectis.  Atque  hic  qui- 
dem  canalis ,  ut  uterque  posset  distingui,  canalis  Hannoveri  no- 


*)   Der  Mechanisraus  der  Accommodation  fiir  Nahe  und  Ferne.  Ar- 
chiv  f.  Ophlhalmologie.    II,  2.  1860. 
**)   1.  c.  p.  073. 

***)  Dic  Bewegung  der  Kryslalllinse.   Leipzig  1841.  p.  74. 
f )  Das  Auge.   Leipzig  1852.   II.   Entdeckung  des  Baues  des  Glas- 
korpers.  p.  34.    Cf.  etiara  lab.  I.  fig.  6. 

minatus  est ,  sed  perpauci  eum  volunt  adesse  [Finkbeiner  *), 
0.  Weber  **)] ,  plerique  negant. 

Ab  omnibus  igitur,  quos  adhuc  citavimus,  clausus  esse 
canalis  Petiti  putatur;  sed  nonnulli  analomici  anliquiores,  ut  Ja- 
cobson  et  delle  Chiaje,  constanti  eum  tenuium  lacunarum  serie 
cum  camera  oculi  posteriore  conjunctum  esse  contendunt.  Quo- 
rum  sententiae,  sicut  aliae  multae,  in  oblivionem  adduclae  sunt. 
Afferunt  eas  E.  Brlicke  (1.  c.  p.  67),  Hannover  (1.  c.  p.  36),  Henle 
(I.  c.  p.  673) ;  sed  omnes  hi  lacunas  non  natura  factas  esse  vo- 
lunt ,  sed  potius  sive  incauta  canalis  inflatione ,  quod  Briicke  pu- 
tat,  sive  soluto  post  mortem  ferrumento,  quod  fibras  zonuiae 
conjungat. 

Magis  autem ,  quam  de  his  rebus ,  sententiae  discedunt  de 
anatomia  terminorum  canalis,  maxime,  quomodo  zonula  ciliaris 
composita  sit  et  cohaereat  cum  partibus  vicinis.  In  hoc  uno 
omnes  consentiunt  parietem  anteriorem  et  posteriorem  canalis 
Petiti  ex  membrana  hyaloidea  in  duas  tabulas  fissa  exsistere. 
Duplicem  fissionem,  alteram  ad  oram  serratam,  alteram  ad  pro- 
cessus  ciliares  describit  Hannover  ***),  qua  re  assequitur  terminos 
duorum  canalium,  quos  jam  supra  commemoravimus.  Quomodo 
zonula  cum  parte  ciliari  retinae  conjuncta  sit,  accuratius  non 
describit.  Sed  hoc  ipsum  est,  quo  fit  difficile  structuram  zonulae 
cognoscere.  Itaque  non  mirum  est  diversas  de  hac  re  sententias 
inveniri.  Quarum  maxime  divulgata  est  opinio  E.  Briickei  f )  et 
H.  Miilleri  f  f ) ,  ex  qua  limitans  et  hyaloidea,  quantum  ad  posterio- 
rem  oculi  partem  perlinet,  membranae  sunt  facile  separabiles. 


*)  Vergleichende  Untersuchung  der  Strnctur  des  Glaskorpers  bei  den 
Wirbelthieren.    Zeitschr.  f.  wissensch.  Zoologie.  Vol.  VI.  1855. 

**)  Ueber  den  Bau  des  Glaskorpers  und  die  pathoiogischen ,  na- 
mentlich  entziindlichen  Veranderungen  desselben.  Virchow's  Archiv  Voi. 
XIX.  1860. 

***)  1.  c.  p.  34. 
t)  1.  c.  p.  33. 

ff)  Untersuchungen  iiber  die  Glashaute  des  Auges ,  insbesondere  die 
Glaslamelle  der  Chorioidea  und  ihre  senilen  Veranderungen.  Arcliiv  f.  Ophlhal- 
mologie.   Vol.  11. 

Tantum  ad  oram  serratam  coalescimt  inter  se ,  ita  ut ,  si  zonula 
a  limitante  separatur,  semper  residua  hujus  in  illa  remanent. 
Ad  culmen  processuum  ciliarium  haec  coalitio  dissolvitur,  quum 
dehinc  zonula  ad  anteriorem  lentis  capsulam  transeat,  limitans, 
membranae  teuerae  et  pellucidae  speciem  praebens,  trans  par- 
tem  processuum  ciliarium  iridi  obversam  et  tergum  iridis  transit 
usque  ad  marginem  pupillarem. 

Quod  praeter  alios  etiam  M.  Schultze  *)  vult  limitantem 
retinae  et  membranam  hyaloideam  usque  ad  oram  serratam  duas 
membranas  esse  distinctas,  quarum  prior  confusis  conis  termi- 
nalibus  fibrarum  fulcieritium  Miilleri  exorta  sit,  offendit  Henle 
qui  limitantem  et  hyaloideam  unam  esse  membranam  insepara- 
bilem  contendit,  cui  vult  nomen  imponi  limitanti  hyaloideae. 
Qua  re  Henle  cogitur  ***) ,  ut  praeter  fissionem  limitantis  hya- 
loideae  ad  oram  serratam  alteram  statuat  ad  culmen  processuura 
ciliarium.  Ex  hac  fissione  existere  dicit  ipsam  zonulam  fibrosam 
eandemque  esse  partem  interiorem  vel  posteriorem;  anteriorem 
vero  vel  exleriorem  teneram  esse  membranam ,  quae  non  amplius 
quam  ad  marginem  iridis  ciliarem  procedat.  Neque  minus  ta 
lem  membranam  in  posteriore  iridis  planitie  negatur  adesse  a 
Klebsiof),  dum  Kolliker  concedit  in  vetustis  oculis  alcalibus  ad- 
hibitis  inlerdum'  talem  membranam  a  lergo  iridis  tolli  posse; 
eandem  autem  esse  conjanctas  parietes  exteriores  dicit  cellula- 
rum  pig^menti. 

Magis  consentiunt  auctores  de  orifjine  et  insertione  posterioris 
membranae  terminalis  canalis  Petiti.  Qiiae  ad  plerorumque  sen- 
tentiam  exsistit  ex  hyaloidea  ad  oram  serralam  fissa  et  transit 
ad  posteriorem  capsulam  lenlis ,  ut  fossam  patellarem  convestiat. 
Sola  Hannoveri  opinione  ft)  haec  membrana  duplex  est  et  alterum 


*)   Zur  Analomie   und  Physiologie    der  Rt-tina.     Archiv  f.  microsc. 
Analomie.    Vol.  II.    p.  204. 
*♦)  1.  c.  p.  OGl  el  062. 
♦**)  1.  c.  p.  074. 

-}-)  Zur  noriiialen  und  pathologischen  Analomie  des  Auges.  III.  Die 
vorderen  Abschnilte  der  inneren  Augenhaule.  Virchow's  Archiv.  Vol,' 
XXI.  1861. 

tt)  1.  t   tab.  I.  fig.  VI. 

inter  se  canalim  includit,  sed  simplex  fit  in  fossa  patellari.  Fi- 
bras  intra  hanc  membranam  vilream  nemo  commemorat  adesse; 
omnes  consentiant  eas  modo  anteriori  tabiilae  tribuendas  esse, 
quae  est  zonula  ciliaris. 

Jam  vero  de  origine  et  insertione  fibrarum  ad  capsulam 
lentis  judicia  multum  inter  se  discrepant  eorum ,  qui  operam  iiis 
rebus  dederunt.  Ad  E.  Briickei*)  sententiam  fibrae  intra  zonu- 
lam  omnino  non  exstant,  sed  videntur  adesse,  quum  pellu- 
cida  zonula  ciliaris  multas  contrahat  plicas  radiales.  Contra 
novissimo  tempore  fibras  adesse  ab  omnibus  probatur,  quae 
vitreo  ferrumento  sejunctae  sint  in  membranam  radiorum  modo 
complicatam.  Exsistunt  istae  fibrae,  ut  inter  plerosque  0.  Weber 
et  Kolliker  volunt,  tenues  ad  oram  serratam  intra  planitiem 
zonulae;  deinde  procedentes  ad  marginem  lentis  aug-entur  fibris 
magis  magisque  exorientibus ,  quae  eadem  directione  defluentes 
denique  crassos  fasciculos  efficiunt.  Klebs  autem  exoriri  eas 
dicit  e  terg-o  partis  ciliaris  retinae  et  modificatas  esse  fibras 
fulcientes  Miilleri ,  ita  ut  ad  retinam  pertinerent ,  hyaloideam  mi- 
nime  atting-erent. 

Non  minus ,  quam  de  origine  fibrarum  zonulae ,  sententiae 
differunt  de  ratione ,  qua  illae  ad  capsulam  lentis  affixae  sint. 
Plerique,  inter  quos  novissimo  tempore  etiam  Henle  **),  alteram 
fibrarum  partem  eamque  majorem  in  anteriorem  censent  lentis 
capsulam  inseri,  alteram  in  posteriorem.  Ex  Henlei  figura  521 
adjunguntur  fibrae  alternis  fascicuUs.  Si  autem  zonula  tali  modo 
interrupta  esset,  sine  dubio  necesse  esset  lacunas  exsisterent, 
quibus  canalis  Petiti  cum  camera  oculi  posteriore  conjunctus  sit. 
Attamen  Henle  —  quod  jam  supra  commemoratum  est  —  ex- 
perimento  canalis  aere  extenti  innixus  negat  tales  lacunas  adesse ; 
sed  quo  modo  fibras  alternis  fasciculis  velit  in  anteriorem  et 
posteriorem  capsulam  lentis  insertas  et  ad  membranam  conjunctas 
ex  ipsius  descriptione  non  apparet. 

Contra   hanc   divulgatam  de  fibrarum    zonulae  insertione 


*)  1.  c.  p.  34  et  66. 
**)  i.  c.  p.  672  et  673. 

senlentiam  novissimo  tempore  F.  E.  Schulze  *)  fibras  illas  tan- 
tum  anleriori  capsulae  lentis  contendit  adjungi,  sed  quo  modo 
hoc  fiat,  ex  brevi  ejus  annolatione  non  licet  cognosci. 

Discrepat  ab  his  descriptionibus  ea  E.  Briickei,  qui  fibras 
zonulae  negat  exstare,  quod  jam  supra  demonslratum  est.  Quo 
modo  membranam  valde  complicatam  lenti  hominis  velit  inseri, 
evidenter  apparet  ex  figura,  quae  est  in  pag.  33  praeclarae  disser- 
tationis  ab  eo  confectae,  a  nobis  jam  saepius  citalae.  hide  patet 
montes ,  ut  ita  dicam ,  plicarum  adjungi  anteriori  lentis  capsulae, 
posteriori  valles.  Qua  re  paries  canalis  Petiti  anterior  semper 
mullos  sinus  radiales  praebet.  Membrana  terminalis  posterior 
linea ,  quae  est  directa  in  projectione ,  post  ipsas  plicarum  valles 
ad  posteriorem  lentis  capsulam  affigitur. 

Ex  his  diversis  de  anatomia  canalis  Petiti  ejusque  terminis 
sententiis,  quas  contulimus,  variae  prodeunt  quaesliones,  quae 
nova  inquisitione  dignae  videntur.  Describere  incipimus  mem- 
branas  vitreas  canalim  Petili  terminantes,  quales  ex  fissione  ad 
oram  serratam  facta  exsistunt. 

Quod  attinet  ad  limitantem  retinae  et  hyaloideam,  ut  inde 
initium  fiat,  judicium  sequor  eorum,  qui  utramque  separatam 
esse  membranam  volunt.  Non  amplius  enim ,  quam  ab  ora  serrata 
usque  ad  culmen  processuum  ciliarium  arctius  cohaerent,  qua 
de  re  infra  plura  dicemus.  Facillime  licet  demonstrari  disjunctara 
esse  limitantem  ab  hyaloidea  in  oculis  suillis  liquore  Miilleri  im- 
butis,  in  quibus  corpus  vitreum  cum  lente,  zonula  et  hyaloidea 
facile  ex  bulbo  solvi  potest.  Hyaloidea  conspicitur  ut  membrana 
homogena  facie  externa  laevi,  in  qua  vestigia  limitanlis  retinae 
non  possunt  cog-nosci.  hiterdum  reperiuntur  in  ea  notae  illae 
celiulae  planae,  quae  eliam  in  omnibus  fere  oculis  adullorum 
animalium  prope  ad  oram  serratam  post  ipsum  zonulae  exordium 
adsunt»  Si  hyaloidea  in  liquorem  Miilleri  immersa  est,  sedi- 
mento  parvulis  granis  effeclo,  quasi  pulvere,  conspersa  videtur. 
Plerumque  ea  brevi  tantum  spatio  a  corpore  vilreo  funditus  pot- 
est  dissolvi,  quum  fere  semper  residua  illius  in  hac  remaneant. 


*)  Der  Ciliarmuskel  des  Menschen.  Aichiv  f.  microsc.  Analomie. 
Vol.  111.  p.  400. 

Hoc  quidem  inveni  in  oculis  hominum  et  mammalium ,  quae 
perscrutatus  sum ,  suis ,  cuniculi ,  canis.  Contra  hyaloidea  gallinae 
liquore  Miilleri  imbuta  facillime  de  corpore  vitreo  tolli  potest 
neque  ulla  ejus  residua  in  illa  remanent.  Est  autem  hic  hy- 
aloidea  membrana,  quae  facillime  plicas  acutas  format  neque 
conjuncta  est  cum  limitante  retinae.  Ceterum  quod  ad  haec 
perlinet ,  remitto  ad  ea ,  quae  M.  Schultze  exposuit. 

Notum  est  ab  ora  serrata  usque  ad  cuhuen  processuum 
ciliarium  hyaloideam  arcte  conjunctam  esse  cum  corpore  cihari. 
Simul  interior  membranae  pars  ab  exteriore  disjungitur.  Jam 
membrana  interior,  quae  ex  fissione  prodiit,  posteriorem  efficit 
canaUs  Petiti  parietem,  dum  anlerior  vel  exterior  fibris  aucta 
nominatur  zonula  ciharis.  Hyaloideam  vero  ad  oram  serratam 
in  duas  membranas  canaUs  Petiti  terminales  diffindi,  facile  potest 
demonstrari  et  id  simplicissimo  modo,  injectione  canahs.  Quae 
adhuc  plerumque  ita  facta  est,  ut  ipse  canahs  caute  nudatus 
aere  impleretur.  Qua  ratione  paries  canaUs  posterior  de  ante- 
riore  tolUtur;  simul  eae  zonulae  partes,  in  quas  statu  naturaU 
cuhnina  processuum  ciUarium  impressa  sunt,  sinuum  instar  pro- 
pulsantur,  dum  partes,  quae  vahibus  inter  processus  ciliares 
respondent,  quum  vaUdiores  sint,  aeri  resistunt.  Sic  nascitur 
notus  ille  aspectus,  quo  Petit  adductus  est,  ut  ihum  canalim 
nominaret  „canal  godronne."  Ego  saepius  oculos  suihos  hoc 
modo  praeparavi  et  jam  inde  persuasum  mihi  habeo  hyaloideam 
in  membranas  canaUs  Petiti  terminales  diffindi  ad  oram  serra- 
tam.  Sed  magis  ad  hanc  rem  demonstrandam  aptae  aUae  sunt 
methodi ,  e  quibus  Uquore  colorato  in  anteriorem  ocuU  cameram 
injecto  canaUs  repletur.  De  hac  ratione  infra  mihi  plura  dicenda 
erunt ;  itaque  hic  tantum  id  proferam ,  quod  ad  hanc  ipsani  per- 
tinet  quaestionem.  Si  quis  sohitum  caeruleum  BeroUnense  in 
anteriorem  oculi  cameram  levi  pressu  injecerit ,  facile ,  quod  jam 
supra  brevi  commemoravi,  totus  canaUs  Peliti  impletur.  Ac  si 
experimentum  bene  processerat,  tota  zonula  interdum  usque  ad 
oram  serratam  de  corpore  vitreo  sublata  est.  Hic  tandem  ma- 
teria  caerulea  finitur  margine  serrato,  qui  termino  orae  serratae 
accurate  respondet.  Quae  ratio  et  in  hominibus  et  in  mamma- 
Ubus,  velut  in  sue  et  cane,  facihime  succedit  et  accurate  lo- 

ciiiTi  desig-nat,  quo  in  duas  tabulas  hyaloidea  diffinditur.  Sub- 
tilius  atque  elegantius  ideni  demonstrari  potest,  si  solutionenfi  in 
centum  aquae  partibus  unam  argenti  nitrici  continentem  in  ca- 
meram  oculi  anteriorem  injecimus.  Quum  in  oculis  suillis  hoc 
niodo  praeparatis  bulbum  aperirem,  in  superficie  membranarum 
canalem  terminantium  inter  se  adversarum  multum  sedimentum 
inveni  album,  quod  in  luce  mox  infuscabatur.  Quo  modo  fa- 
cile  apparebat  membranas  illas  usque  ad  oram  serratam  separatas 
procedere.  Itaque  sic  optime  posse  canalim  Petiti  ejnsque  parietes, 
quantum  sese  extendunt ,  n)acroscopice  putaverim  demonstrari. 

Quamquam  jam  constat  membranas  canalim  Peliti  termi- 
nantes  ad  ipsam  oram  serratain  diffindi,  tamen  inde  non  sequitur 
parietes  canalis,  dum  animal  vivit,  ex  omni  parte  distare,  sed 
illud  tantum  elucet  ex  illis  experimenlis  utramque  membranam 
usque  ad  oram  serratam  fncile  posse  disjungi.  Quod  autem 
attinet  ad  canalis  hunen  idque  intra  vitam  infra  mihi  longius 
erit  exponendum. 

Tabula  h^aloideae  interior,  quae  ex  fissione  ad  oram  serratam 
facta  exorta  est,  posteriorem  parietem  efficit  canalis  Peliti  et 
anteriorem  terminum  corporis  vitrei;  neque  minus  fossam  ejus 
patellarem  investit,  qua  lens  excipitur.  In  recentibus  oculis  haec 
membrana  vitrea  in  fundo  fossae  patellaris  arctius  cum  posteriore 
capsula  lentis  cohaeret,  ita  ut  etiam,  si  injectione  in  anteriorem 
cameram  facta  plenus  et  confertus  canalis  sit,  membrana  illa  de 
capsula  lenlis  posteriore  tollalur  modo  in  zona ,  quae  quartae  vel 
tertiae  parti  diametri  lentis  per  medium  aequatoriale  positi  respon- 
det.  hi  centro  non  licet  hac  ratione  lentis  capsulam  ab  hy- 
aloideae  continuatione  disjungi,  sed  facile  hoc  fit  in  ocuhs,  qui 
satis  diu  liquore  Miilleri  fuerunt  imbuti.  hdem  etiam  maxime 
accommodati  sunt  ad  explorandam  subtiliorem  hujus  hyaloideae 
partis  structuram,  quum  in  recentibus  oculis  particulae  hujus 
tenerae  membranae  vix  possint  separari.  llaque  si  quis  in  duratis 
oculis  hanc  membranam  ex[)loraturus  est,  oplime  lentem,  zonulam; 
et  corpus  vitreum  cohaerentia  ex  bulbo  esolvet,  deinde  fissa 
capsula  lentis  anteriore  lentem  ex  ea  removebit,anteriorem  capsulae 
partem  usque  ad  eum  locum ,  quo  zonulae  fihrae  adjunj*^untur 
tollet  et  partes  centrales  posterioris  lenlis  capsulae  exsecabit 


Quibiis  rebus  faclis  quum  particulae  reperientur  hujus  capsulae, 
tum  adhaerentis  posterioris  fohi  ex  fissione  hyaloideae  ad  oram 
serratam  orli,  quae  quidem  microscopio  facile  discernuntur  a 
crassa  duraque  lentis  capsula.  Illa  enim  hj-aloideae  pars,  quae 
fossam  patellarem  investit,  tenera  est  membrana,  quae  recenii  stalu 
hbmogena  est,  Hquore  Mlilleri  imbuta  parvis  g-ranulis  turbatur. 
Quam  crassa  haec  membrana  sit,  permetiri  non  hcuit ;  tenuior  enim 
est,  quam  ipsa  hyaloidea.  Cellulas  nec  in  ipsa  membrana  inveni 
nec  in  parte  ejus  canali  Petiti  adversa.  Argento  nitrico  adhibito 
sedimenta  apparebant  irregularia  neque  aha  ratione  endothehalem 
adesse  vestitum  poterat  demonstrari:  immo  paries  canahs  Petiti 
posterior  efficitur  homogena  membrana,  quae  celhihs  vacat. 
Contra  aspectus  locorum ,  quibus  hyaloidea  Miilleri  hquore  imbuta 
discissa  est,  indicare  mihi  videtur  mag-is  comphcata  ratione  com- 
positas  esse  moleculas,  quibus  membrana  conficitur.  Saepissime 
enim  haec  non  lineis  directis  vei  curvis  simphcibus  discindilur,  sed 
discissa  mirabihs  est  aspectu.  Prominent  ubique  multi  dentes 
tenues  et  majores,  qui  modo  in  cacuminis  finem,  modo  in  nodi 
desinunt,  modo  simplices  sunt,  modo  bis  terve  dividuntur.  Re- 
spondent  autem  vicissim  dentes  alterius  hneae  fossis,  quae  inter 
alterius  dentes  exstant.  Ceterum  alio  loco,  quam  quo  discissa 
membrana  est,  nihil  conspicitur,  ex  quo  multis  eam  esse  fibris 
brevibus  compositam  appareat. 

Jam  vero  facile  est  membranam  canahs  Petiti,  quam  modo 
descripsimus  posteriorem,  usque  ad  oram  serratam  separare  et 
explorare,  quomodo  se  habeat  ad  eum  locum,  quo  hyaloidea 
diffinditur.  Interdum  hic  radiorum  modo  striata  est,  sed  fibrae, 
quales  in  zonula  exstant,  non  apparent.  Interdum  autem  magis 
circulares  strias  praebet,  quare  verisimile  videtur  utrumque  vir- 
garum  genus  e  phcis  exoriri. 

Frons  canahs  Petiti  zonula  ciHari  s.  Zinnii  terminatur. 
Quam  si  integram  et  lentem  cum  corpore  vitreo  conjungentem 
accuratius  contemplamur ,  facile  tres  ejus  zonae  discernuntur. 
Quarum.  duae  quidem  exteriores,  quae  majorem  zonulae  partem 
complent,  arctissime  cum  parte  cihari  retinae  itaque  omnino  cum 
corpore  cihari  coaluerunt.    Intima  zona  et  angustissima  respondet 

vacuae  zonulae  parli,  quae  inde  a  culmine  processuum  ciliarium 
usque  ad  anteriorem  marginis  lentis  planitiem  procedit  et  recenti 
stalu  ut  annulus  pellucidus  marginem  lentis  circumdat. 

De  superficie  utriusque  zonae  exterioris  zonulae  ciliaris  si 
quis  recte  judicare  voluerit,  eae  antea  partes  brevi  inspiciendae 
sunt,  quibuscum  zonula  inde  ab  ora  serrata  tam  arcte  conjuncta 
est.  Zonula  una  cum  corpore  vitreo  et  lente  de  illis  partibus 
sublata  facile  duae  discernuntur  zonae ,  quae  ad  superficiei  inte- 
rioris  figuralionem  diversis  zonulae  regionibus  accurate  respondent. 
Quarum  exteriorem  et  posteriorem ,  quae  ab  ora  serrata  usque 
ad  initium  processuum  ciliarium  circuli  modo  progreditur,  Henle 
nominat  orbiculum  ciliarem,  interiorem  et  anteriorem  ipsum  cor- 
pus  ciliare.  Quamquam  utraeque  partes  structura  minus  differunt, 
utile  tamen  est  diversa  iis  nomina  imponi,  quum  sic  faciiius 
difficilis  hujus  oculi  partis  compositio  cognoscatur.  Id  tantum 
equidem  proposuerim  corpus  ciliare  nominari  omnes  mediae  oculi 
membranae  partes,  quae  ab  ora  serrata  frontem  versus  usque  ad 
iridis  radicem  procedunt,  et  intra  corpus  ciliare  musculum  ciliarem, 
processus)  ciliares,  orbiculum  ciliarem  discernere  voluerim  ut  partes 
speciales.  Processus  enim  ciliares  nunquam  possunt  accurate  ab 
orbiculo  ciliari  separari,  ora  autem  serrata  semper  distinctum 
efficit  lerminum,  a  quo  versus  frontem  etiam  tenera  partium, 
quas  diximus,  structura  mutalur.  Praeterea  in  nonnuUis  animali- 
bus,  verbi  causa  in  cuniculis,  orbiculus  ciliaris  omnino  non  re- 
peritur ,  quum  hic  processus  ciliares  ad  ipsam  oram  serratam 
exoriantur.  Itaque  corpus  ciliare  modo  ad  oram  serratam,  modo 
incerto  loco  ante  oram  serratam  sito  oriri  necesse  esset,  quod 
sine  dubio  fieri  non  licet.  Equidem  igitur  in  interiore  corporis 
ciliaris  superficie,  quae  cum  zonula  coaluit,  discerno  zonam  orbi- 
culi  ciliaris  et  zonam  processuum  ciliarium.  In  hominibus  ulraque 
zona  circiter  ejusdem  latitudinis  est.  Superficies  orbiculi  ciliaris 
interior  sublata  zonula,  si  modo  leviter  eam  inspexeris,  prae- 
sertim  in  hominis  oculis  laevis  esse  videtur;  si  accuralius  ex- 
ploraveris,  macroscopice  jam  intelligitur  multis  eam  pliculis  ra- 
dialibus  esse  complicatam.  In  oculis  suillis  planius  hanc  rem 
licet  conspici.  Hic  etiam  facile  tibi  persuadetur  ipsos  processus 
ciliares  ex  teneris  his  asseribus  exoriri,  quum  ad  anteriorem 

orbiciili  ciliaris  terminum  binae  vel  ternae  asseres  iiniim  cras- 
siorem  collem ,  ut  ita  dicam,  componant,  qui  dicitur  processus 
ciliaris  et  cito  altitudine  crescit,  dum  eodem  modo  crassitudine 
diminuitur.  Qua  ratione  sulci,  qui  sunt  inter  colles  radiales, 
fiunt  valles  magis  magisque  excavatae  et  praeruptis  parietibus 
terminatae. 

Aeque  ac  duae  partes,  quas  discerni  in  interiore  corporis 
ciliaris  superficie  modo  paucis  descripsimus ,  illa  zonulae  pars, 
quae  cum  coiTpore  ciliari  coaluit,  in  duas  zonas  disjungitur. 
Superficies  zonulae  exterior  eundem  aspectum  praebet  quem  in- 
terior  orbiculi  et  processuum  ciliarium.  Ita  pars  quaedam  zo- 
nulae  ciliaris  exterior  quae  teneris  orbiculi  asseribus  respondet, 
subtilium  radiorum  modo  viigata  est,  dum  zona  interior  ejus- 
dem  latitudinis  majoribus  intervallis  interjectis  crassiores  virgas 
procreat,  quae,  quod  statim  intelligemus ,  vallibus  inter  proces- 
sus  ciliares  sitis  respondent.  Ac  priorem  quidem  zonam  no- 
mine  zonae  orbiculi  ciliaris  ab  interiore,  quae  est  zona  pro- 
cessuum  ciliarium,  discernam.  Primum  duas  has  zonas  inspi- 
ciamiis,  quae  arcte  cum  corpore  ciliari  conjung-untur. 

Virgae  illae  radiales  non  solae  notabiles  sunt,  si  macro- 
scopice  zonulam  ciliarem  inspexeris.  Haec  enim ,  ut  diu  notum 
est,  a  corpore  ciliari  disjungi  non  potest,  ut  non  plura  minora 
ejus  residua  illi  adhaereant.  Quae  residua  triplicis  generis  sunt, 
quum  aut  pig-mento  constent  aut  cellulis  partis  ciliaris  retinae 
aut  particulis  membranae  limitantis. 

Pigmentum  plerumque  virgas  radiales  formans  intra  pro- 
cessuum  ciliarium  zonam  invenilur.  Quae  virgae  respondent 
montibus  plicarum  zonulae,  valiibus,  quae  extant  inter  proces- 
sus  ciliares.  Pigmentum  in  hominibus  et  canibus  praesertim  hic 
ita  adhaeret,  ut  vix  possit  penicillo  removeri.  Contra  in  zona 
orbiculi  ciliaris  residua  pigmenti  plerumque  sine  ordine  per  su- 
perficiem  dispersa  sunt.  Saepissime  etiam  prope  ad  ipsam  oram 
serratam  perfectus  annulus  pigmentalis  invenitur  a  corpore  ci- 
liari  absolutus,  qui  facillime  semper  penicillo  amovetur.  Omnia 
haec  pigmenti  residua  exoriuntur  ex  noto  illo  pigmenti  strato, 
quo  interior  superficies  ipsius  corporis  ciliaris  stromatis  investi 

tur  et  quo  fere  ab  omnibus  pigmenti  epithelium  retinae  putatur 
continuari. 

Sub  pig^mento,  quod  in  zonula  inhaeret,  pulchrae  exstant 
celkilae  partis  ciliaris  retinae.  Eaedem  autem  etiam  apertae 
possunt  coronae  ciliari  adhaerere,  ac  tum  plerumque  ad  parvas 
majoresve  turmas  sive  ovatas  sive  rotundas  compositae  sunt, 
quae  in  plicarum  zonulae  cuhninibus  et  hic  quidem  in  vallibus 
secundariis  inhaerent.  Qua  re  idem  fere  aspectus  praebetur,  ac 
si  exterior  zonulae  pars  reg^ulari  epitheUo  pavimentoso  esset 
contecta.  Sed  si  zonulam  cum  respondentibus  corporis  ciharis 
locis  comparaveris,  satis  apparet  epitheUum  ad  hoc  referendum 
esse  atque  in  eo  ad  stratum  celiulare  partis  ciharis  retinae. 
Idem  cernitur  in  zonula ,  si  quid  pigmenti  in  illo  strato  cellu- 
lari  inhaesit  Tum  enim  pars  interior  taUs  turmae  occupatur 
pigmento  ,  margines  ejus  s  i  m  p  l  i  c  i  serie  celhilarum  partis  ci- 
liaris  retinae  terminantur.  Cellulae  autem  recentis  corporis  ci- 
Uaris  persecti  cyhndratae  sunt  et  materia  granuUs  turbata  reple- 
tae.  Nuclei  in  taUbus  praeparatis  non  conspiciuntur,  acido  au- 
tem  acetico  admoto  statim  apparent  et  ad  ipsum  eos  pigmenti 
stratum  sitos  esse  perspicuum  est.  In  ceUuUs  Uquore  Miilleri 
imbutis  facile  plerumque  nuclei  apparent. 

Pigmentum  igitur  et  ceUulae  partis  ciUaris  retinae  in 
superficie  zonulae  inhaerentia  peniciUo  faciUus  removentur. 
Contra  Umitantis  retinae  continuatio  arclissime  cum  ipsa  zonula 
coahut,  ila  ut  novissiino  eUam  tempore  Henle  unam  esse 
membranam  ambas  contenderet,  quae  tamen  in  eulmine  pro- 
cessuum  ciUarium  diffissa  et  tabulam  ad  lentem  transnntteret 
et  frontem  versus  usque  ad  iridis  exordium  procederet.  Ego 
in  hanc  ipsam  quaestionem ,  qualem  liaberet  Umitans  rationem 
ad  zonulam ,  acrius  animuui  intendi ,  quum  ad  aUam  quae- 
stionem  respondendam ,  quae  exsistit  de  origine  fibrarum  zonu- 
lae ,  magni  mihi  momenti  esse  videretur.  Qua  in  re  summa- 
tim  idem  inveni,  quod  H.  MiiUer  et  Briicke,  quorum  observa- 
tiones  supra  jam  commemoravimus. 

Si  separatam  zonulam  ceUuUs  partis  ciUaris  retinae  peni- 
ciUo  remotis  microscopio  perlustraveris ,   permuUis  locis  supra 

fibras  radiorum  modo  diffluentes  aliam  conspicies  teneram  mem- 
branam,  quae  mire  reliculata  est.  Hanc  in  zonula  liquore  Miil- 
leri  imbuta  praesertim  in  culminibus  plicarum  adesse  certe  sem- 
per  potest  demonstrari ,  quum  valles  plicarum  culminibus  pro- 
cessuum  ciliarium  respondentes  apertae  plerumque  pateant.  Ita 
ea  zonulae  pars,  quam  supra  zonam  processuum  ciliarium  no- 
minavimus,  alternis  locis  modo  caret  reticulatae  illius  membra- 
nae  residuis,  modo  contecta  est.  Striae,  quae  vallibus  plica- 
rum  radialibus  respondent  et  vacuae  membrana  manent,  angu- 
stiores  sunt  quam  quae  illa  tectae  sunt,  quum  in  fastigiis  etiam 
montium  zonulae  membrana  inhaereat.  Paullo  aliter  zona  se 
habet  orbiculi  ciliaris;  hic  enim  non  certis  zonulae  locis  illa 
membrana  potissimum  adhaeret.  Saepe  etiam  hic  zonula  ma- 
xima  parte  cum  membrana  reticulala  conjungitur.  Alternae  vir- 
gae  radiales  vel  detectae  vel  contectae  raro  hic  exstant,  quae 
res  paucis  pliculis  radialibus  hujus  zonulae  partis  respondent. 

Adhuc  membranam,  quae  cum  zonula  cihari  coaluit,  brevi 
membranam  reticulatam  appellavi.  Restat  igitur,  ut  de  tenera 
ejus  structura  pauca  dicam.  Ipsi  zonulae  sine  ullo  intervallo 
juncta  accurate  sequitur  omnes  ejus  plicas  et  valles  secundarias. 
In  eo  membranae  latere,  quod  situ  normali  corpori  ciliari  ad- 
versum  cum  eo  conjunctum  est,  multi  breves  assercuU  exsistunt, 
qui  figuras  polygonales  componunt  plus  minus  regulares  et  cras- 
sis  plerumque  nodis  instructas.  Quibus  reticulum  formatur,  quod 
in  culminibus  zonulae  phcarum  maxime  excultum  salis  minutas 
maculas  procreat.  Intra  zonam  orbiculi  ciUaris  grandiores  ma- 
culae  fiunt,  asserculi  humiliores  et  rariores.  De  asserculorum 
altitudine  solius  superficiei  contemplatione  non  instruimur ;  ad  il- 
lam  cognoscendam  imagines  obliquas  habeamus  necesse  est. 
Qnae  facile  efficiuntur,  si  ex  zonula  directionem  fibrarum  sequentes 
cuneatam  particulam  exsecamus  et  radialis  sectionis  margines 
contemplamur.  Ex  hoc  apparet  regulas  in  culminibus  plicarum 
zonulae  sitas  in  medio  ejusdem  altitudinis  esse,  quae  crassitu- 
dinem  cellulae  incoloratae  partis  ciliaris  retinae  aequiparat; 
deinde  asserculos  illos  saepe  valde  acutos  esse  et  multis  aculeis 
dentibusque  instructos.  Contra  asserculi  intra  zonam  orbiculi 
ciliaris  perhumiles  sunt  et  vix  denticulati. 

Si  ita  zoniila  praeparala  est,  ut  cellulae  partis  ciliaris  re- 
tinae  illi  adhaereant,  facile  tibi  persuaseris  illas  in  multas  ma- 
culas  plus  minus  grandes  asserculis  terminatas  immitti.  Qua  re 
zonula  arctissime  cum  corpore  ciliari  conjun^itur. 

Quum  inter  omnes  constet  stratum  illud  cellularum,  qnod 
inter  membranam  reticulatam  et  pigmenlum  exslat,  inlimam  oculi 
membranam ,  quae  est  retina,  quodam  modo  producere  et  par- 
tem  ciliarem  retinae  esse  nominandam  facile  patet  membrana 
reticulata,  quae  asserculos  denticulosque  suos  in  cellularum  stra- 
tum  immittit,  limitantem  retinae  produci.  Ilaque  asserculi  illi 
et  dentes  analogi  fibris  Miilleri  fulcientibus  retinae  esse  putandi 
sunt ,  non  ipsae  cellulae ,  quod  vult  Kolliker.  Quibus  retinae 
particulis  cellulae  respondeant ,  novis  explorandum  est  quae- 
stionibus,  quibus  demonstretur ,  quomodo  sin^nila  retinae  strata 
versus  oram  serratam  alque  trans  eam  commutentur.  Ulud  vero 
constat  cellulas  parlis  ciliaris  retinae  non  cum  limilante  coale- 
scere ,  quod  esse  Kolliker  contendit.  In  fig^ura  enim  ab.  illo  de- 
picta  sine  dubio  cellulae,  denles  et  limitans,  ex  qua  illi  exo- 
riuntur,  ita  duramento  inter  se  compressa  sunt,  ut  plane  co- 
haerere  videantur.  In  recentibus  autem  oculis  meam  senlentiam 
rectam  esse  facile  perspexeris.  Quam  ad  rem  maxime  accom- 
raodatae  sunt  imagines  obliquae  processuum  ciliarium.  Quos 
ego  inquisivi  albi  cuniculi,  quod  in  illo  res  optime  patet.  Si 
quis  processuum  ita  imi^ositus  est  vitro  objecti,  ut  jugum  ejus 
directione  normali  in  vallibus  plicarum  zonulae  situm  conspi- 
ciatur  obliquum,  contectum  id  esse  apparel  cellulis  granulis  tur- 
batis  et  cylindratis,  quae  versus  superficiem  aliter  zonulae  ad- 
versam  cerla  linea  terminantur.  Plerumque  autem  etiam  sero 
joddto  admoto  intervallum  efficitur  inter  cellulas  illamque  li- 
neam ,  quam  jam  teneram  esse  membranam  apparet ,  quae  in 
parte  cellulis  adversa  plus  minus  multis  dentibus  instructa  esl, 
qui  quidem  numquam  ejusdem  exstant  allitudinis,  qualem  supra 
superficie  zonulae  esse  suillorum  j)otissimum  oculorum  descripsi. 
Hi  dentes  parvis  respondent  vallibus,  quae  adsunt  in  lerminis 
binarum  cellularum  inter  se  cohaerentium.  Ex  omnibus  his  sa- 
tis  apparere  putaverim  teneram  illam  membranam  dentibus  et 

asserculis  instriictam  analog^am  esse  limitanti  retinae,  cellulas 
vero  cum  hac  comparari  non  posse. 

Qui  autem  fit,  ut  in  zonula  ita  praeparata,  qualem  modo 
desciipsimus ,  limitans  in  corpore  ciliari  conspiciatur ,  quum  ea 
in  imaginibus  rectis  zonulae  seg-reg-atae  inseparabilis  in  illa  in- 
haerere  videatur?  Reminiscaris  in  vallibus ,  quae  sunt  inter 
partes  zonulae  magis  complicatas,  limitantem  non  conspici.  Quae 
valles  respondent  sine  dubio  jugis  processuum  ciliarium ,  in  qui- 
bus  inesse  limilantem  tam  persipicue  supra  demonstravimus. 
Quae  si  ita  sunt,  sublata  de  corpore  ciliari  zonula  in  vallibus 
inter  processus  ciliares  nihil  limitantis  reliquum  esse  potest, 
quum  eam  in  montibus  plicarum  zonulae,  qui  vallibus  illis  re- 
spondent,  inveniamus.  Hoc  revera  ita  se  habere  facile  tibi 
persuaseris,  si  loca  inter  se  respondentia  comparaveris.  Itaque 
putandum  est  in  omnibus  illis  locis,  quae  vallibus  zonulae  vel 
culminibus  processuum  ciliarium  respondent,  limitanlem  paul- 
lisper  tantum  cum  zonula  esse  conjunctam ,  ita  ut,  si  ea  a  cor- 
pore  ciliari  detracta  est,  ipsa  in  hoc  inhaereat.  Contra  in  cul- 
jminibus  plicarum  zonulae,  quae  longius  inter  processus  ciliares 
intrant,  aictissime  limitans  cum  zonula  ciliari  ferruminata  est, 
ila  ut  separata  zonula  in  locis  corporis  ciliaris  respondentibus 
'non  adsit.  Ubi  plicae  zonulae  humiles  sunt,  ut  in  zona  orbi- 
culi  ciharis,  talis  differentia  non  exstat,  quod  jam  supra  com- 
memoravimus. 

Tamen  eliam  nunc  quispiam  existimaverit  hmitantem  et 
izonulam  unam  esse  membranam,  quum  plurimis  eae  locis  tam 
arcte  conjunctae  sint,  ut  ne  penicillo  quidem  saepius  adhibito 
et  liquore  Miilleri  admoto  possint  disjungi.  Atque  revera  per 
longum  tempus  separare  eas  non  potui,  qua  re  commotus  in 
Klebsii  sententiam  inclinabam,  qui  fibras  zonulae  vult  e  denti- 
bus  limitantis  ordiri  itaque  Miilleri  fibris  esse  analogas.  Quae 
Isententia  probabihs  esse  videbatur,  quum  in  zona  orbiculi  ci- 
liaris  fibrae  zonulae  tenerae  tantum  et  rarae  sint,  simul  autem 
cum  dentibus  et  asserculis  limitantis  intra  zonam  processuum 
ciUarium  magis  magisque  augeantur,  deinde  fasciculos  efficiant, 
maximam  tandem  vim  in  culmine  processuum  ciliarium  conse- 

quantur.  Taljs  igitur  fibrarum  fasciculus  radices  suas  ex  tola 
limitantis  planitie  inde  ab  ora  serrata  usque  ad  culmen  proces- 
suum  ciliarium  caperet,  qua  ex  re  limilantem  a  zonula  non 
posse  separari  per  se  liqueret.  Ut  ego  in  hanc  sententiam  in- 
clinarem,  potissimum  imaginibus  commotus  sum,  quales  mihi 
zonula  suilla  saepe  praebebat.  In  particulis  coronae  ciliaris 
cuneatis,  quae  radiis  respondentes  exsectae  sunt,  facile  est  ima- 
gines  denlium  et  asserculorum  obliquas  proponere.  Qui  dentes 
asseresque,  si  systematibus  microscopii  acutis  inspiciantur ,  sub- 
tilibus  esse  instructi  striis  videntur,  quae  ad  perpendicukun  in 
zonulae  diriguntur  superficiem.  Saepe  autem  obliquius  hae  vir- 
gae  in  superficie  positae  erant  atque  id  versus  marginem  lentis. 
Quibus  locis  si  fibrarum  zonulae  fasciculus  dentibus  illis  et  as- 
serculis  erat  suppositus,  striae  eorum  recta  in  fasciculi  strias 
transire  videbantur.  Ex  asserculis  autem  dentibusque  fibrulae 
videbantur  exoriri  et  mox  lentis  marginem  versus  zonulae  fibris 
adjung-i  itaque  ad  augendos  fasciculos  conferre.  Ex  quibus  fa 
cile  putari  poterat  fibras  zonulae  ex  limitante  exoriri.  Mox 
autem  persuasum  mihi  est  tale  exordium  non  adesse,  sed  modo 
esse  videri ,  fibras  zonulae  recta  linea  sub  limitaiite  esse  posi- 
tas  neque  ex  hac  neque  ex  parte  cliliari  retinae  oriri.  In  ho- 
minis  oculo,  ubi  asserculi  dentesque  huniiliores  sunt,  quam  in 
oculo  suillo,  imagines  illis,  quas  supra  descripsi,  analogas  non 
inveni.  Contra  hic  primum  facile  mihi  persuasum  est  hmitan- 
tem  penitus  posse  a  zonula  disjungi.  Si  enim  zonulam  oculi 
Miilleri  liquore  antea  durati  nonnuUos  per  dies  aqua  vel  kali 
bichromico  ex  centesima  sokilo  molliveris  et  in  vitro  objecti 
discerpseris,  pkis  minus  magriae  limitantis  particulae  bene  sepa- 
rantur  a  rigidis  ipsius  zonulae  fragnientis.  lllae  autem  fibris 
prorsus  vacant,  et  allera  earum  pars,  quae  aliter  zonulae  im- 
posita  esl,  laevis  est,  altera  asserculis  illis  instructa.  Eodein 
modo ,  etsi  paullo  difficikus,  in  oculo  suillo  limitans  potest  a 
zonula  disjungi.  Hic  separata  limilantis  fragmenta  subtilibus  il- 
lis  virgis  contecta  sunt.  Semper  vero  fibrae  zonulae  in  planilie 
ii)sius  difrluunt  zoiuilae  a  liniitante  disjunclae.  Ambae  igitur 
membranae,  id  quod  experimentis  apparet,  non  zonulae  fibris 
tam  arcte  conjunguntur,  sed  ferrumento  quodam ,  quod  diu  kali 

bichromico  maceratum  ita  solvitur,  ut  cohaerentia  membranarum 
molliatur. 

Priusquam  autem  de  ipsa  zonula  phira  dicamus,  restat, 
ut  inspiciamus ,  quomodo  Umitans  ab  eo  loco ,  quo  a  zonula 
disjungitur ,  id  est  a  culmine  processuum  ciharium ,  frontem  ver- 
sus  procedat.  Jam  in  exordio  commemoravi,  quam  diversae 
de  anteriore  limitantis  parte  sententiae  exstarent.  Equidem  con- 
sentientes  H.  Miilleri  et  E.  Brlickei  sequor  descriptiones  mem- 
branam  illam  teneram  et  pellucidam  non  solum  usque  ad  iridis 
originem ,  sed  trans  totam  ejus  partem  posteriorem  usque  ad 
marginem  pupillarem  conspici  posse.  Et  in  hominis  et  in  suis 
oculo  facile  mihi  persuasum  est  teneram  membranam  pellucidam 
in  posteriore  iridis  parte  adesse.  In  suibus  illa  membranae  pla- 
nities,  quae  teUs  iridis  adversa  est,  paucis  etiam  et  subtihbus 
contecta  est  assercuhs  radiahbus  analogis  sine  dubio  crassiori- 
bus  assercuhs  dentibusque  partis  ciharis  hmitantis.  In  homine 
autem  ejiismodi  asserculos  non  inveni.  Omnino  hic  difficihus 
est,  discerpendo  postremam  iridis  telam  majores  particulas  tenerae 
membranae  consequi,  quum  ea  facihime  directione  radiah  di- 
scindatur. 

Redeamus  jam  ad  ipsam  zonulam.  Primum  hic  quaestio 
existit,  quam  primus  Briicke  posuit,  an  fibrae,  quae  creduntur 
zonulae,  revera  sint  phcae.  Idem  enim  fibras  adesse  non  vult. 
Zonulam  valde  comphcatam  esse  nemo  fere  negabit,  sed  ihud 
etiam  facile  iibi  persuaseris  revera  fibras  in  illa  exstare.  Quam 
ad  quaestionem  solvendam  imagines  rectae  minus  aptae  sunt, 
quum  saepe  in  ihis  difficihime  sit  certe  dijudicatu,  utrum  fibra 
nobis  an  phcula  proposita  sit.  Utraeque  enim  aspectum  inter- 
dum  praebent  simiUimum.  Itaque  necesse  est  ita  zonulam  e 
transverso  persecari,  ut  sectio  ad  perpendiculum  sit  in  radios 
directa.  Quod  si  feceris,  facile  cognoveris  strias  radiales,  quae 
sunt  in  imaginibus  zonulae  rectis,  non  sohun  subtihbus  phcis 
procreari.  Exstant  enim  in  zonula  e  Iransverso  persecta  partes 
membranae  crassiores ,  quae  sine  certis  finibus  in  ceteras  partes 
transeunl.  Ex  quo  apparet,  fibras  zonulae  revera  adesse,  eas 
autem  ex  membrana  sua  separari  non  posse,  neque  chemica 
peque  physica  ratione  diversas  ab  ea,  sed  modo  partes  ejus 

esse  crassiores.  Quae  res  potissimum  in  zona  perspicitur  orbi- 
culi  ciliaris ,  ubi  fibrae  nondum  sic  densae  sunt ,  quam  in  zona 
processuum  ciliarium.  Contra  vacua  zonulae  pars  multo  aliter 
se  habet,  quod  infra  intelligemus. 

Alia  autem  quaestio,  quae,  quum  relationes  limitantis  ad 
zonulam  cog^noverimus ,  facile  solvitur,  de  fibrarum  zonulae 
origine  est.  Vidimus  enim  fibras  non  ortas  esse  ex  limilante, 
sed  semper  intra  ipsius  zonulae  planitiem  defluere,  ex  quo  se- 
quitur  has  in  ipsa  zonula  habere  originem.  Cujus  si  perlustra- 
mus  superficiem,  ordientes  ab  orae  serratae  regione  versus 
lentis  marginem ,  jam  in  confinio  zonulae  et  hyaloideae  singulas 
fibras  subtiliter  praeacutas  incipere  et  radiorum  modo  sese  ad 
lentis  marginem  dirigere  cognosci  licet.  Quarum  subtilium  fibra- 
rum  numerus,  quo  amplius  ab  ora  serrata  discedimus,  intra 
orbiculi  ciliaris  etiam  zonam  eo  magis  augetur,  quum  inter  re- 
pertas  multae  novae  nascantur.  Jam  in  exordio  zonae  proces- 
suum  ciliarium  densos  radiantium  fibrarum  cancellos  videmus. 
Atque  usque  ad  hunc  locum  idem  est  in  homine  atque  in  va- 
riis  mammalibus  aspectus.  Mutatur  vero  aspectus  intra  zonam 
processuum  ciliarium ,  quum  fibrae  adhuc  singulatim  radiantes 
in  fasciculos  plus  minus  magnos  coalescant  ac  novae  etiam 
eodem  modo ,  quo  supra  diximus ,  oriantur.  Quae  fibrarum  in 
singulos  fasciculos  separatio  versus  culmen  processuum  ciliarium 
praesertim  in  hominis  et  canis  oculis  valde  perspicua  est ;  qui 
fdScicuU  semper  vallibus  et  monlibus  pUcarum  respondent.  At- 
que  hi  fasciculi  in  culmine  demum  processuum  ciUarium  cuni 
corpore  ciliari  anguste  cohaerere  desinunt,  sed  sejuncti  ab  eo 
ad  lentis  capsulam  Iranseunt.  hi  sue  plerumque  non  lam  solidi 
sunt,  quam  in  homine  et  cane.  Ac  mirum  etiam,  quod  forte 
in  iis  animalibus,  quorum  processus  ciliares  pectini  similes  valde 
sunt  exculli,  ut  in  homine,  equo,  animalibus  rapacibus,  slructura 
solidorum  fasciculoruni  valde  est  exi^ressa;  quod  cum  majore 
rugarum  formalione  cohaerere  censeo.  Quin  etiam  fibrarum  for- 
matio  cum  membranae  plicatione  cohaerescere  mihi  videtur.  Sic 
fibrae  in  embryonum  zonula,  quae  paulum  est  complicata,  ra- 
rissimae  sunt ;  neque  magis  excultae  sunt  in  paulum  complicatis 
partibus  regionis  orbiculi  ciiiaris.     \n  gallina  denique,   in  qua 

zonula  latissima  est  et  in  exteriorem  non  complicatam  et  in  in- 
teriorem  valde  complicatam  dividitur  partem ,  in  exteriore  parte 
ne  una  quidem  conspicua  est  fibra.  Omnia  igitur ,  ut  paucis 
absolvam,  exempla  id  videntur  affirmare  fibras  in  iis  tantum 
oriri  locis,  quae,  dum  crescunt,  complicantur ;  quocum  illud 
etiam  consentit,  quod  fibrae,  ut  jam  antea  vidimus,  radiales 
sunt  zonulae  condensationes. 

Tantum  nunc  descripsi  zonulam ,  quantum  cum  corpore  ci- 
liari  coaluit ;  reliquum  est  angustissimam  ejus  partem  describere, 
quae  sejuncta  a  processibus  ciliaribus  ad  lentis  capsulam  tradu- 
citur.  Jam  supra  diximus  zonulae  fibras  praesertim  in  hominis 
et  canis  oculis  versus  culmen  processuum  ciliarium  in  densiores 
semper  conglomerari  fasciculos.  Qui  si  soluli  sunt,  solidiores 
plerumque  fiunt ,  et  fibrae ,  ex  quibus  constat  fasciculus ,  densius 
semper  sese  applicant,  donec  termini  eorum  e  conspectu  abeunt. 
Tum  conspici  licet  plane  cylindrata ,  paulum  tantum  striata ,  saepe 
etiam  homogena  restis,  quae,  sicuti  in  ciliari  parte  zonulae  ex 
singulis  fibris  oritur,  priusquam  lentis  capsulae  adhaerescit,  rur- 
sus  in  multas  paukun  radiantes  fibras  dissolvitur.  Cujusmodi 
homogeni  fasciculi  praesertim  ex  vallibus  plicarum  zonulae  exo- 
riuntur;  qui  autem  ex  pHcarum  montibus  exeunt,  magis  fibra- 
tam  retinent  structuram  fibrasque  versus  lentis  capsulam  eodem 
modo  mittunt.  In  suillo  oculo  homogenae  trabes  ex  fasciculis 
^onulae  fibrarum  non  formantur,  sed  ut  in  hoc  zonula  ciliaris 
minus  est  complicata,  sic  etiam  fascicuU  minus  sunt  exculti. 

Diversas  sententias  de  ratione,  qua  zonula  lentis  capsulae 
adhaerescit,  jam  in  exordip  contuli.  Adhaerescit  enim,  ut  Briicke 
perspicue  describit  ac  dej)ingit,  non  in  directa,  sed,  quum  zo- 
nula  maxime  se  compUcet,  in  Unea  valde  serrata.  Dum  igitur 
in  eo,  quod  ad  figuram  insertionis  lineae  pertinet,  Briicke  se- 
quor,  tamen  illud  nego  illam  in  posteriorem  lentis  capsulam 
Iransire.  Ego  potius  in  hominis  oculo  loca  adhaesionis  non 
transscendere  lentis  marginem  arbitror,  sed,  ubi  plurimum,  cum 
eo  concidere.  Posteriori  lentis  capsulae  nulla  zonulae  pars  in- 
seritur,  quod  jam  F.  E.  Schulze  commemorat.  Ac  fere  ita  se 
res  habet  in  canis  oculo.  In  suillo  vero  insertionis  curva 
altissimis  dentibus  ne  marginem  quidem  lentis  tangit ,  sed  in 

iis  eti^im  locis,  quae  adhaesioni  vallium  plicarum  respondent, 
per  unum  millimetrum  semper  a  lentis  margtne  abest;  atque  ut 
complicationes  minores,  sic  etiam  sinus  insertionis  curvae  mi- 
nores  sunt  quam  in  homine  et  cane. 

Quod  autem  ad  rationem  pertinet ,  qua  zonula  intra  lineam 
accuratius  antea  descriptam  adhaeret,  in  memoriam  revocandum 
est  a  culmine  processuum  ciliarium  non  simplicem  radiorum 
modo  complicatam  membranam  adesse,  sed  talem,  qui  in  mul- 
tos  radiales  fibrarum  fasciculos  solvitur  et  quasi  diffinditur,  quo- 
rum  tenues  fibrae  in  illum  insertionis  locum  radiantes  mittunlur. 
Hujusmodi  parvuli  oriuntur  ex  tenuibus  fibris  formati  cancelli, 
qui  a  monte  ad  vallem ,  a  valle  ad  montem  fere  continuantur. 
In  anteriore  autem  lentis  capsula  fibrae  rursus  radiales  exeunt 
et  similem  in  hac  praebent  aspectum  ac  zonulae  fibrae  post 
originem  in  reg-ione  orae  serratae.  Latissime  saepe  hae  fibrae 
anteriorem  lentis  capsulam  transeunt,  in  cujus  substantia  subti- 
liores  semper  factae  sensim  evanescunt.  Zonulae  igitur  fibrae 
confunduntur  cum  capsula  eaeque  fibrae,  quae  plicarum  monti- 
bus  respoiident,  long-issime  frontem  versus  in  capsula  inseruntur 
eamque  latissime  transeunt.  Quarum  rerum  clarus  praebetm* 
prospectus ,  quum  ex  oculis  in  Miilleri  liquore  immersis  anterioris 
lentis  capsulae  sector  caute  a  centro  ad  circuitum  cum  respon- 
denti  zonulae  parte  detrahatur  et  in  vitro  objecti  expandatur. 
Tum  facile  cog-noscitur  cancellos  subtilium  fibrarum  linea  torta 
vibrataque  adjungi.  Her;Ie,  qui  in  libro  de  anatomia  scripto 
praeclaram  habet  harum  rerum  effigiem,  fibras  minus  late  ra- 
diantes  in  posteriore  lentis  capsula  finiri  sibi  persuasit.  Sed 
quum  in  praeparandis  his  partibus  plerumque  particula  posterioris 
lentis  capsulae  tollatur ,  quaestio  non  certe  potest  dijudicari,  num 
fibrae  posteriori  capsulae  inhaerescant,  quod  situs  lentis  marginis 
accurate  nequit  definiri.  Quod  si  volumus,  uti  oportet  separatis  lenti- 
bus,  quae  duratae  in  liquore  Miilleri  angustum  zonulae  retinuerunt 
marginem.  \n  his  praeparatis  torta  vibrataque  insertionis  linea  ma- 
croscopice  jam  pellucide  cernenda  est  ac  facile  quisquam  persuasum 
habet  eam  non  in  posteriorem  lentis  capsulam  transcendere. 

Supra  commemoravi  zonulam,    quantum  sejuncta  a  pro- 

cessibus  ciliaribus  ad  lentis  capsulam  transit,  non  membranam 
esse  radiorum  modo  complicatam,  sed  in  multos  radiales  fibrarum 
fasciculos  solvi  et  quasi  diffindi.  Inter  trabes  et  fibras  ex  illis 
orientes  subtiliores  et  Jatiores  reperiuntur  rimae,  per  quas  canali 
Petiti  cum  posteriore  oculi  camera  utique  est  communicatio. 
Gravissima  hujus  descriptionis  testimonia  infra,  si  de  injectioni- 
bus  agam,  proferre  mihi  in  animo  est;  atque  ibidem  de  illo 
etiam  agam,  quod  imprimis  contra  foramina  dictum  est.  Hic 
niihi  liceat  has  annotationes  in  descriptionis  supra  factae  g-ratiam 
facere.  In  suillis  vel  caninis  oculis,  si  proxime  sunt  praeparati, 
facile  trabes  possunt  separari,  quae  in  optica  sectione  trans- 
versa  ubique  sive  in  orbem  circumactae  sive  complanatae  con- 
spiciuntur  formationes ,  quae  nusquam  praebent  adhaerentis  mem- 
branae  vestigium.  Hoc  autem  in  loco  non  potest  contra  dici 
conjungentem  substantiam  esse  dissolutam,  quum  recentes  habeamus 
particulas  nec  ullum  adhibuerimus  ad  separandas  eas  auxilium 
chemicum.  Deinde  in  ejusmodi  praeparatis,  in  quibus  sector 
lentis  capsulae  cum  respondente  zonulae  parte  separatus  est,  vi- 
dendum  est,  si  hae  partes  praeparalae  in  vitro  objecti  non  dili- 
genter  expassae,  sed  rugae  in  iis  formatae  sunt,  fibras  fibra- 
irumque  fasciculos  miro  quodam  modo  tantopere  inter  sese  esse 
confusa,  quantopere  non  fuissent,  si  in  membranam  essent  con- 
juncta.  Ac  maxime  fibrae  in  equi  oculo  ejusmodi  praeparato 
confunduntur.  Nec  facile  quisquam  hos  fibrarum  fasciculos  de- 
scripsisset  tales,  qui  in  unam  membranam  essent  conjuncti,  si 
non  aspectu  canalis  godronne  eo  esset  adductus.  Ex  diligenti 
autem  disquisitione  anatomica  nulla  apparet  membrana  clausa, 
nec  usquam  talis  depicta  esse  mihi  videtur;  ubique  fibrae  tan- 
itum  fibrarumque  fasciculi  describuntur  et  depiuguntur,  quae 
inescio  quo  pacto  in  membranam  conjuncta  solent  cogitari. 

Satis  dictum  esse  puto  de  origine,  ordine,  adhaesione 
zonulae  fibrarum ,  quarum  de  chemica  na'ura  nihil  habeo,  quod 
novi  addam*).     De  fibris  autem  e  transverso  strialis,  quas, 


*)   Cf.  Henle,  1.  c.  p.  672. 

quantum  scio ,  Finkbeiner  primus  descripsit  et  Heiberg  *)  deinde 
fibras  musculares  e  transverso  sti'iatas  esse  statuit,  pauca,  si 
licet,  addam.  Ac  mihi  quoque  hae  fibrae  in  hominis,  canis, 
equi  zonula  occurrerunt,  in  qua  per  omnes  partes  cum  homo- 
genis  vel  in  longum  striatis  trabibus  consentiunt,  quae  ex  con- 
jmictione  multarum  fibrarum  exortae  sunt,  et  eodem  modo,  quo 
illae  fibras  mittunt.  Discernuntur  autem  ab  his  tantum  tennibus 
lineis  transversis,  quae  praeserlim  quum  liquore  Miilleri  sint 
praeparatae ,  conspici  possunt,  hi  his  trabibus  lig-amenta  turbida 
apparent,  quae  varianti  latitudine  e  transverso  eas  penetrant  ac 
plerumque  intervalUs  conslantibus  mutuo  sequuntur.  Interdum 
quidem  inconstanter  distributa,  sed  nunquam  sunt  acutis  linea- 
mentis  finita.  Nec  omnino  hae  figurae  ihum  revocant  aspectuni, 
quem  fibrae  musculares  e  transverso  striatae  animalium  verte- 
bratorum  nobis  praebent.  Ubi  trabes  incipiunt  fibras  mittere, 
striae  sensim  finiuntur,  minus  semper  clarae  et  perfectae  factae. 
Nucleos  nunquam  in  trabibus  vel  in  fibrarum  fasciculis  animad- 
verti.  Reagentia  autem  ejusdem  fere  sunt  momenti  in  trabes 
e  transverso  striatas,  atque  in  zonulae  fibras,  quarum  utraeque 
quam  maxime  acido  acetico  resistunt;  ac  pauhim  tantum  in  hoc 
reagenti  obtumescunt ,  in  quo  striae  t  ransversae  minus  clarae 
fiunt  alque  ad  ultimum  evanescunt.  Quare  illa  Heiberg^ii  sen- 
tentia  musculares  fibras  e  transverso  striatas  hic  adesse  facile 
neganda  est,  quod  alii,  qui  has  oculi  partes  investigaverunt, 
jam  fecerunt.  humo  vero  hae  formationes,  quod  ad  originem 
earum  et  finem  pertinet,  ita  se  habent  atque  aUae  zonulae  trabes. 
Mirae  autem  semper  sunt  striae  transversae,  de  quarum  natura 
pauca  quidem  mihi  dicenda  sunt.  Id  tantum  mihi  persuasum 
est  eas  nequaquam  tortis  vibratisque  trabum  flexibus  finctas  esse 
videri.  Putandum  igitur  est  has  trabes  variantes  e  densis  et 
tenuibus  constare  partibus. 

Fibrae  et  orientes  ex  fibris  trabes  non  sola  sunt  formaruin 
elementa,  quae  in  zonula  reperiuntur.    hisunt  etiam  cellulae  el 


*)  Zur  Anatomie  und  Physiologie  der  Zonula  Zinnii.  Arcliiv  f.  Oplithal 
raologie.    Vol.  XI,  3. 

mirae  formationes  tuberosae.  Cellulae  autem  in  variis  anima- 
libus  aliter  dispertiuntur.  In  iis  tantum  partibus  zonulae  re- 
periuntur,  in  quibus  vera  est  membrana;  non  igitur  adsunt  in 
solutis  fibrarum  fasciculis  et  trabibus.  Maximus  earum  numerus 
intra  zonam  est  orbiculi  ciliaris,  in  qua  in  sue  planas  forma- 
tiones  ex  magno  nucleo  et  parvo  cellulae  corpore  constantes 
ostendunt,  quae  inconstanter  intra  membranam  distributae  sunt. 
In  membrana  limitante  nullae  cellulae  videntur  esse;  tamen  pro- 
fiteor  cognitionem  meam  in  hac  quaestione  imperfectam  admodum 
esse.  Quare  de  variis  cellularum  formationibus  deque  varia 
eorum  iu  homine  et  mammalibus  distributione  dicere  ommitto. 

Alia  series  formatarum  zonulae  partium  sunt  tuberosae  for- 
mationes  supra  dictae,  quas  adhuc  in  sue  tantum  reperi,  in 
quo  maxime  sunt  constantes.  Praesertim  in  zona  orbiculi  ciliaris 
miri  parvorum ,  angulosorum ,  nilentium  corpusculorum  cumuU 
inveniuntur,  qui  in  radiales  tractus  divisi  primo  aspectu  concre- 
mentis  calcareis  similes  videntur  esse,  Sed  ab  his  plane  discer- 
nuiitur  reactionibus.  In  acido  enim  et  acetico  et  hydrochlorato 
atque  in  kali  caustico  soluto  solvi  non  possunt;  jodo  autem  co- 
lorem  recipiunt  luteum  vel  fulvum,  dum  zonulae  fibrae  nullum 
aut  languidum  accipiunt  colorem.  Maxime  sunt  similes  corpus- 
cuhs  a  BoUingero  *)  nuper  descriptis,  quae  sunt  in  subtilibus 
arteriis  tractus  intestinalis  equorum,  quibuscum  in  reactionibus 
principalibus  consentire  videntur.  Quas  a  Bollingero  descriptas 
formationes,  quum  accuratius  oculum  inquirerem,  in  intima  ar- 
teriarum  ciUarium  anteriorum  equi  tunica  inveni,  nec  aliter  a 
granulorum  conglomeratis  zonulae  eas  discerni  mihi  videtur, 
quam  quod  illae  plerumque  non  ex  parvis  angulosis  corporibus, 
sed  ex  paucis  majoribus  materiis  tuberosis  constant.  Sed  quid 
velint  hae  formationes  nec  Bolling^er,  nec  ego  possum  dicere. 
Fortasse  propinquae  sunt  variis  tuberum  et  concrementorum  for- 
mis ,  quales  ab  H.  Miillero  in  membranis  oculi  vitreis  descriptae 
sunt.     Praecipue  illa  tubera,  quae  in  lamella  vitrea  chorioidis 


*)  Ueber  eigenthiimliche  Korperchen  in  den  feinen  Arterien  des  Intesti- 
nahraclus  bei  Pferden.    Virchow's  Archiv.    Vol.  47. 

adesse  solent ,  mimm  in  modum ,  qiiod  quidem  ad  chemicam 
rationem  pertinet,  cum  illis  zonulae  formationibus  et  cum  cor- 
pusculis  Bollingeri  consentiunt.  Nec  parvi  momenti  illud  est, 
quod  omnes  hae  formae  in  membranis  tantum  elasticis  et  vitreis, 
quae  sunt  illis  chemica  natura  propinquae,  inveniunlur.  Forsilan 
embryog-enesis  quid  velint  explicat.  Sed  illa  Bollingeri  conjectura, 
quae  illas  parasitares  esse  vult  formationes,  injusta  mihi  videtur. 


De  injectionibiis  in  canalem  Petiti  factis. 

Jam  in  exordio  dictum  est  canalim  Petiti  injeclione  pun- 
gendo  in  anteriorem  oculi  cameram  facta  totum  impleri.  Aptissimi 
huic  experimento  suilli  sunt  oculi,  quum  in  his  rarissime  tan- 
tum ,  si  illa  implendi  ratione  utimur ,  canalis  non  impleatur. 
Levopere  quoque  paucorum  oculorum,  qui  mihi  erant  tiominum, 
canalis  implebatur,  sed  majorem  mihi  praebebant  difficultatem 
oculi  canis  et  cuniculi.  Optimus  injiciendi  mihi  visus  est  locus 
in  media  corneae  parte,  quod  ibi  nullae  partes  propinquae  lae- 
duntur.  Manat  quidem  statim  post  punctionem  pars  aquae  e 
camera;  sed  mox  pressione  auctiore  instrumentum ,  quod 
^Caniile"  vocatur,  tam  anguste  in  punctum  cuneatur,  ut  nulla 
coerulei  liquoris  gulta  prorumpere  possit.  Modica  pressio  (quin- 
quaginta  millimetrorum)  et  exiguum  injiciendi  spatium  (horae 
sexagesima)  ad  implendum  canalim  Petiti  sufficiunt.  Neque 
uHum  exitui  damnum  ea  re  g-ig-nitur,  quod ,  quum  „Caniile" 
educatur,  anterioris  ocuU  camerae  hquor  prothiit;  atque  .idem 
erat  exitus  prosper,  quum  pro  coeruleo  Berohnensi  glulen  solu- 
tum  et  carmino  coloratum  applicarem.  Quam  belUis  sit  canalis 
Petiti  aspectus  ex  injectione  arg^enti  nitrici  sohiti ,  jam  supra 
commemoratum  est. 

Quod  si  perfecta  est  sive  coerulei  BeroUnensis ,  sive  gUite- 
nis  carminati  injectio,  ocuU  per  horas  viginti  quatuor  in  aico- 

holo  communi  ponuntur,  priusquam  bulbus  aperiatur  et,  num 
experimentum  prospere  cesserit ,  cognoscalur.  Ex  iis  enim  oculis, 
qui  in  alcoholum  erant  positi,  corpus  vitreum,  lens,  zonula  fa- 
cillime  a  corpore  ciliari  ita  solvunlur,  ut  impletus  Petiti  canalis 
integer  adsit. 

Qui  in  talibus  praeparatis  speciem  praebet  bellissimam.  Si 
res  optime  cecidit,  impletus  apparet  liquore  coeruleo  ubique  per 
totam  latitudinem  usque  ad  foiiorum  junctionem  ad  oram  serra- 
tam  factam ,  et  in  lucem  prodit  circulus  coeruleus  lentem  cir- 
I  cumdans.     Facile  cognoscitur  materiam  injectam  non  in  super- 
I  ficie  zonulae ,  sed  revera  in  canali  Petiti  adesse ,  si  zonula  et 
lens  radialiter  dissecantur.    Tum  materia  injectionis  intra  zonu- 
lam  et  hyaloideae  continuationem ,  quae  fossam  patellarem  in- 
vestit ,  plane  conspicua  est.   Coeruleus  igitur  annulus ,  qui  lentis 
i  marginem  circumdat  impletione  canalis  Petiti  oritur.    Oram  autem 
[  serratam  injecla  materia  non  transit,  quod  finibus  canalis  respon- 
I  det;  sed  ibi  per  serratum  sive  incisum  marginem  finitur.  hide 
'  si  eam  versus  lentis  marginem  persequimur ,  cognosci  licet  eam 
crassiorem  semper  fieri  atque  proxime  ad  lentis  marginem  maxime 
j  crassam  maximamque  coloris  vim  esse  assecatam.    Trans  lentis 
autem  marginem  multa  plus  minus  prominentia  acumina  coerulea 
mittuntur.    Angustus  annulus  nigrocoeruleus  circum  lenlis  mar- 
ginem  profundissimis  canalis  partibus  respondet,  quae  frontem 
versus  libera  zonulae  parte  definiuntur.     Omnis  vero  reliqiui 
superficies  canalis  coerulei  cano  quodam  velamine  tecta  esl.  In 
limitantis  autem   superficie  ex  hac  etiam   praeparandi  ralione 
pierumque  nigri  pigmenti  reliquiae  retinentur,    quae  radialium 
striarum  formam  habent. 

Quod  supra  dictum  est  illis  respondet,  quae  in  homine, 
cane  et  sue  reperiuntur.  In  cuniculo  autem,  in  quo  zonula 
exiguae  est  latitudinis ,  injecta  materia  plerumque  proxime  est 
ad  lentis  marginem.  Quae  autem  in  sequentibus  exponantur ,  ad 
suis  tantum  oculum  spectant,  quum  tantum  ex  hoc  animali  ne- 
cessarius  disquisitioni  numerus  oculorum  mihi  praesto  fuerit. 

Canalis  Petiti  injectione  in  anteriorem  oculi  cameram  facta 
non  semper  totus  impletur.     Interdum  injectionis  massa  unam 

tantum  partem  canalis  circularis  occupat.  Nonnumquam  autem  cana- 
lis  copiose  implelus  est  totus,  tamen  non  ita,  ut  latera  ejus  dirumpe- 
rentur.  Quod  si  totus  copiose  impletus  est  canalis,  materia  injecta 
intra  posteriorem  lentis  capsulam  et  posteriorem  canalis  membranam 
supra  posteriorem  lentis  planitiem  penetrat,  ac  membrana  tum  saepe 
tantum  a  lentis  capsula  tollitur,  ut,  si  a  tergo  intuemur,  parvulam 
tantum  lentis  partem  centralem  non  coerulea  materia  contectara 
cernamus.  Si  vero  ambae  membranae  firmius  coaluerunt,  posterior 
membrana  terminalis  in  aversum  propellitur,  ut  saccus  materia 
coerulea  impletus  ex  canali  Peliti  in  corpus  vitreum  promineat. 
Si  injectio  est  modica,  posterior  membrana  saccum  a  corpore 
vitreo  separat;  latissime  igitur  membrana  extendi  posse  videtur. 
Si  vero  injectio  nimium  erat  gravis,  membrana  dirumpitur,  vel, 
quod  saepius  fit,  zonula  materia  injecta  loco  quodam  orae  ser- 
ratae  a  loco ,  quo  in  hyaloidea  oritur ,  dissolvitur ,  ut  extravasa- 
tum  intra  retinam  et  hyaloideam  conspicuum  sit,  quod  haud 
raro  paene  usque  ad  illum  locum  palet,  quo  nervus  opticus  in 
bulbum  intrat.  Nonnunquam  etiam  extravasatum  intra  relinam 
et  chorioidem  observavi,  quo  retina  partim  resoluta  erat;  sed 
oculi,  in  quibus  hoc  observavi,  non  recentissimi  erant,  neque 
viam,  qua  injecta  materia  ex  anteriore  oculi  camera  usque  sub 
retinam  venerat,  mihi  ostendebant. 

Illi  videlicet  aspectus,  quos  canalis  Petiti  coeruleo  Beroli- 
nensi  sive  glutene  carminato  in  anteriorem  ocuU  cameram  in- 
jecto,  praebet,  nihil  explicant  de  magnitudine  luminis,  quam 
canahs  habet,  si  non  supra  modum  impletus  est.  Videmus  tan- 
tum,  quantum  canalis  versus  oram  serratam  et  versus  posterio- 
rem  lentis  planitiem  extendi  possit.  Illud  modo  ex  ocuUs  hu- 
juscemodi  praeparatis  conjicere  Ucet  lumen  canaUs  proxime  ad 
lentis  marginem  maximum  esse.  Ut  autem  tam  gravem  in- 
jectionem ,  qualem  materiae  supra  dictae  efficiunt ,  vitarem ,  in 
anteriorem  ocuU  cameram  argentum  nitricum  solutum  injeci,  quo 
canaUs,  quum  sedimentum  in  eo  fiat,  totus  quidem  conspicitur, 
sed  non  exlendilnr.  hi  his  praeparatis,  quae  statui  naturaU,  ut 
arbitror,  maxime  respondent,  ambo  canaUs  latera  lerminantia 
ab  ora  serrata  usque  ad  mediam  zonulam  satis  anguste  se  tan- 
gunt,  quum  lenuis  modo  rima  inter  ea  maneat.    In  media  fere 

zonula  posteriiis  latus  sensim  magis  magisque  tolli  incipit  at- 
que  ad  posteriorem  lentis  planitiem  traducitur,  in  quo  posteriori 
capsuiae  fere  tantum  a  lentis  margine  inseritur,  quantum  an- 
teriori  zonulae  fasciculi  fibrarum ,  qui  latissimi  patent.  Margo 
lentis  hoc  modo  in  canalim  prominet. 

Liceat  mihi  nunc  illud  etiam  addere ,  quod  facile  imagines 
canalis  parantur,  si  in  oculis  satis  calefactis  paraffinum  sokitum 
pungendo  in  anteriorem  oculi  cameram  injicilur.  Facillime  qui- 
dem  paraffinum  solutum  canalim  Petiti  penetrat,  sed  plerumque 
e  tribus  duas  tantum  ejus  partes  implet.  Oculos  hujusmodi 
praeparatos  nihil  de  vero  canaUs  ambitu  explicare  manifestum 
est ;  attamen  multi  ejus  sinus  radiales ,  qui  phcis  zonulae  respon- 
dent,  optime  hoc  modo  exprimuntur  nobisque  utile  praebent 
praeparatum. 

Gravissima  autem  quaestio ,  quam  solvere  mihi  proposui, 
de  illa  ratione  est,  qua  materia  injecta  ex  anteriore  oculi  ca- 
mera  in  canalim  Petiti  transit.  Quam  facile  erat  ad  ilhun  exi- 
tum  experimenti  venire,  tam  difficile  mihi  erat  ad  hanc  quae- 
tionem  respondere.  Cujus  difficultatis  causa  imprimis  in  eo 
sita  esse  mihi  videtur,  quod  divulgata  erat  sententia  canalim 
Petiti  a  posteriore  oculi  camera  membrana  separatum  esse. 
Deinde  iris ,  quae  secundum  Hehnholtzei  *)  experimenta  cum 
marg-ine  pupillari  anguste  in  anteriore  lentis  planitie  posita 
est,  videbatur  vetare,  ne  injectionis  massa  inter  lentem  et  mar- 
ginem  pupillarem  penetraret.  Ac  initio  quidem  opinalus  sum, 
quum  in  anteriore  oculi  camera  pressio  major  fieret,  hanc  se- 
chisionem  arctiorem  fieri,  quod  margo  pupillaris  anguste  in  an- 
teriorem  lentis  planitiem  imprimeretur.  Ad  hanc  opinionem 
praecipue  adductus  sum  ilUs  aspectibus,  quos  suilli  oculi  saepe 
mihi  praebebant,  in  quibus  macula  coerulea  magnitudini  pu- 
pillae  respondens  in  anteriore  lentis  planitie  cernebatur,  quae 
in  eodem  loco ,  in  quo  marg-o  pupillaris  positus  erat ,  certis 
lineamentis  finiebatur ,  dum  partes  marginis  lentis  sine  colore 
manserant  atque  materia  injecta  in  canah  Peliti  demum  reperie- 


*)  Physiologische  Optik.  p.  14  sqq. 

batur.  Secundum  haec  praeparata  in  notis  prius  citatis  contendi 
canali  Petiti  non  per  rimam  capillarem  inter  pupillarem  mar- 
ginem  et  lentem  cum  anteriore  oculi  camera  esse  communi- 
cationem ,  sed  alia  quadam  via  cum  ea  conjungi ,  quae  nondum 
mihi  nota  fuisset.  In  sue,  quod  aho  loco  demonstrabo,  in- 
jectionibus  in  anteriorem  oculi  cameram  factis  non  solum  ca- 
nalis  Schlemmii  et  lacunae  illius  spatii,  quod  dicitur  Fonlanae*), 
sed  etiam  rima  quaedam  impletur,  quae  ex  illo  in  corpus  cili- 
are  penetrat  neque  cum  cavo  perichorioidali  cohaeret.  Nun- 
quam  autem  ex  hac  rima  materiam  coeruleam  usque  ad  canalim 
Petiti  persequi  potui.  Ea  enim  stralo  pigmenti,  parte  ciliari  re- 
tinae  et  zonula  a  canali  separata  semper  sine  ulla  communi- 
catione  finiebatur.  Neque  aliam  communicationis  viara  in  oculis 
aliorum  animalium  inter  anteriorem  oculi  cameram  et  canaUm 
Petiti  explorare  potui.  Nihil  aliud  igitur  putandum  erat,  quam 
materiam  injectam  inter  marginem  pupillarem  et  lentem  in  aver- 
sum  in  canalim  Petiti  penetrasse,  quae  res  me  commovit  dih- 
gentes  quaestiones  anatomicas  de  finibus  canalis  habere,  quarum 
exitus  jam  supra  demonstravi. 

Ut  autem  accuratius  demonstrarem  zonulae  proxime  ad 
lentis  marginem  tenues  esse  rimas ,  in  ipsum  canalim  Petiti  non 
aerem,  ut  priores  fecerunt,  sed  solutum  coeruleum  Berolinense 
injeci.  Ad  quod  experimentum  recentissimi  modo  oculi  nimirum 
apti  erant  atque  praeparatum,  in  quo  canalis  injiciendus  erat, 
diUgentissime  factum  esse  debebat,  ne  zonula  dirumperetur. 
Quem  ad  finem  ex  recentibus  oculis  suillis  cornea  et  iris  quam 
maxime  caute  removebantur  ac  coeruleum  Berolinense  punctione 
non  longe  a  lentis  margine  facta  in  ipsum  canaUm  Petiti  inji- 
ciebatur.  Multorum  hujusmodi  experimentorum  semper  is  erat 
exitus,  ut  fluidum  injectum  paulo  post  intra  angustam  zonam, 
quam  supra  accuratius  descripsimus ,  proxime  ad  lentis  marg^i-l 
nem  e  canali  proflueret.  Sed  quum  oculi  recentissimi  essent.l 
lacunae  zonulae  non  post   mortem  soluta  ferrumenti  substantiai 


♦)  De  anatomia  canalis  Schlemmii  et  spatii  Fontanae  cf.  Iwanofif  u. 
Rollett.J.Bemerkungen  znr  Anatomie  der  Irisanheftung  und  des  annulusi 
ciliarig.    Archiv  f.  Ophthalmologie.    Vol.  XV,  1.  p.  17.  i 

exortae  esse  poterant;  et  quum  materia  injecta  ex  illo  modo 
canalis  loco  constanter  manaret,  loci  aperti  certe  non  ea  re 
exorti  erant.  quod  oculi  in  praeparando  laesi  essent.  Illi  etiam 
oculi,  qui  nonnullos  per  dies  in  alcoholo  positi  erant,  ex  qui- 
bus,  ut  jam  supra  commemoravi,  corpus  vitreum,  lens  et  zo- 
nula  inter  sese  continentes  facillime  solvuntur,  perspicue  ea, 
quae  supra  dixi,  comprobant.  In  his  etiam  fluidum  injectum' 
paulo  post  proxime  ad  lentis  marginem  ac  trans  eum  e  canali 
profluit. 

Non  mirum  est,  quod  priores  auctores,  qui  oculos  in  his 
partibus  investigarunt,   in  quorum  numero  Hueck  quoque  est, 
injeclas  in  canalim  coloratas  materias  glutinosas  non  profluentes 
ex  eo  cernebant,  quum  meminerimus,  quam  ineptae  fuerint  ad 
penetrandos  canales  subtiles  materiae,  quae  prius  injici  sole- 
bant.    Idem  dici  potest  de  mercurio,  quem  Bruecke  ad  hoc 
experimentum  adhibuit.    Neque  plus  alia  res  demonstrat,  quae 
usque  ad  novissimum  tempus  valuit,   nullas  esse  canali  apertu- 
ras.    Aerem  enim  in  canahm  Petiti  inflatum  per  longius  tem- 
pus  in  eo  retineri  notum  est.    Quod  experimentum    quum  sae- 
pius  facerem,  in  canali  ^odronne  nihil  inveni,  quod  foramina 
icanalis  adesse  negaret.    Ad  inflandum  canaUm  plerumque  si 
phone  usus  suin,  quae  aere  impleta  et  acu  perforato  armata 
erat.    Tum  r.irx  cognoscitur  aerem   in   mediis  tantum  et  peri- 
phericis  caiialis  partibus  retineri,  quum  in  his  aer  minus  resi- 
stentes  parles  zonnlae,  quae  plicarum  valHbus  respondent,  ad 
tuberum  modo  piopulset,  dum  montes  plicarum  resistunt,  quos 
!ex  crassioribus  constare  fibris  reliquiasque  praeterea  Umitantis 
habere  supia  vidimus.  Nunquam  vero  aer  prope  ad  lentis  mar- 
ginem  rctinetur.    Neque  aer,  qui  hic  in  vesiculosis  super  fora- 
mmum  canaUs  altitudinem  prominentibus  tuberibus  est,  a  latere 
et  ad  imum  per  illa  effugiet.    Efifugeret  tantum  aer,  si  intra 
icanaUm  magnam  pressionem  haberet,  quod  revera  nunquam  fit. 
8i  vero  canalim  Petiti  punctione  proxime   ad  lentis  marginem 

Ifacta  aere  implere  conamur,  nunquam  eum  impleri  apparet, 
luum  aer  recta  via  ex  formanibus  effugiat.  Quod  si  habere 
i^olumu5  canaUm  g-odronne,  semper  medius  inter  lentis  marginem 

et  oram  serratam  lociis  eligendus  est,  quo  tubulus  sive  instru- 
mentum  „  Stichcaniile  "  inducanlur. 

Liceat  mihi  aliud ,  quod  sententiam  meam  comprobat ,  af- 
ferre  experimenlum.  In  oculo  enim ,  qui  illa  ratione  praepara- 
tus  erat ,  procreavi  canalim  godronne,  qui  aerem  injectum  con- 
stanter  relinebat.  Quod  quum  mihi  persuasum  esset ,  aerem  si- 
phone  recepi  et  eodem  punclo  coeruleum  Berolinense  solutum 
injeci,  quod  paulo  post  ad  lentis  marginem  profluebat.  Hoc 
experimento  perspicuum  erat  aere  in  canali  remanenti  non  der 
monstrari  nulla  adesse  in  zonula  foramina.  Quin  etiam  aer  in 
mediis  canaUs  partibus  retinetur  quum  zonulae  parles,  quae 
proximae  sunt  lentis  mai  giiii ,  valde  laesae  sint. 

Ex  his  minime  dubium  mihi  esse  videtur,  quin  canalis 
Petiti  proxime  ad  lenlis  marg:inem  apertus  sit  et  hic  per  subti- 
lia  rimarum  modo  formata  foramina  cum  posteriore  oculi  ca- 
mera  conjungatur.  Illud  etiam,  si  licet,  afferam  me  injectione 
in  posteriorem  oculi  cameram  facta  totum  implevisse  canalini. 
Quem  ad  finem  inslrumentum  „  Sichcaniile"  per  mediam  cor- 
neam  in  anteriorem  cameram  infig^ebatur  ac  deinde  inter  lentem 
et  marginem  iridis  pupillarem  provide  i^romovebatur.  Quo  facto 
canalis  Petiti  semper  eodem  modo,  quo  injectione  in  anteriorem 
oculi  cameram  facta ,  totus  impletus  erat.  <j 

Reliquum  est  demonstrare,  qua  ratione  fluidum  injectuni  '] 
ex  anteriore  camera  in  posteriorem  i^erveniat  quibusque  condi-  , 
tionibus  inler  lentem  et  mar^inem  pupillarem  iridis  pervadat.  i 
Quod  quum  quaererem,  mox  animadverti  maximi  esse  in  hac  re  ^ 
momenti  pressionem ,  qua  fluidum  in  Jinteriorem  oculi  cameram  i 
injicerelur,  pressione,  quae  in  statu  naturali  in  camera  ante-  j 
riore  sit ,  canalim  non  impleri ,  quod  iris  quasi  epistomium  quod»|  j 
dam  obtendit,  quad  majore  pressione  removetur.  Ut  autem  ij 
cognoscerem ,  quantum  canaHs  injectio  ex  pressione  penderet,  ij 
saepius  recentibus  oculis  suillis  coeruleum  Berolinense  variis  j, 
pressionibus  adhibitis  in  anteriorem  oculi  cameram  iujiciebani. 
Sed  manifestum  est  oculos ,  qui  post  mortem  animalis  praepa- |(( 
rati  sint ,  nmlto  aliter  se  habere  ac  vivos.  Nam ,  ul  co^^^nituiB  i  ^ 
est,  pressio  intraocuhiris  post  mortem  valde  diminuitur.  Quare  \^ 
pafva  tantum  compressio  adliibenda  est,  ul  illa,  quae  in  anle- 

riore  camera  est  pressio,  post  punctionem  in  eam  factam  in- 
jectione  restituatur.  Huic  illud  etiam  respondet,  quod  canalis 
Petiti  in  oculis ,  qui  in  orbita  sunt  animalis  modo  interfecti, 
multo  difficilius  injiciendus  est,  quam  canalis  exstirpatorum  ocu- 
lorum  recentium.  In  illis  autem,  si  sensim  majorem  pressionem 
adhibes,  canalis  injici  potest,  quod  in  oculis  caninis  saepius 
feci.  In  extirpatis  vero  oculis  suillis  canalis  Petititi  multo  faci- 
lius  ac  jam  pressione  parva  impletur.  Hic  non  implebatur  ca- 
nalis  nonnisi  quum  pressio  viginti  millimetrorum  mercurii  non 
transcenderet ;  sed  liunc  experimenti  exilum  recentes  tantum 
oculi  habebant.  In  oculis ,  quibus  post  plures  horas  ex  morte 
animalis  utebar,  canalis  jam  injiciebatiir ,  quum  minorem  pres- 
sionem  adhiberem  (decem  millimetrorum  mefcurii).  In  recenti- 
bus  etiam  oculis  exstirpatis  canalis  Petiti  semper  impletur,  si 
pressio  viginli  ium.  transscendit.  Memorabile  erat  in  his  latera 
canalis  Peliti  non  dirumpi ,  quamquam  maxima  esset  compres- 
sio.  Tum  demum ,  quum  pressio  ducenta  duodecim  mm.  mer- 
curii  transscenderet ,  extravasatum  in  corpore  vitreo  conspicuum 
erat;  in  quo  experimento  minimi  intererat,  ulrum  ab  initio  ex- 
iperimenti  tanla  illa  pressio  adhiberetur,  an  a  decem  mm.  sen- 
sim  usque  ad  ducenta  quinquaginta  augeretur. 

Qui  fit ,  ut  canalis  impleatur,  quum  pressio  aug^eatur? 
Manifestum  est  partes  non  dirumpi  neque  alio  modo  laedi,  quuni 
vix  putari  possit  pressione  viginti  millimetrorum ,  ijua  canaUs 
jam  impleri  possit ,  violenter  oculos  mulari.  Ego  potius  ea  re 
canalim  Petiti  impleri  arbitror,  quod  omissis  oculis  veteribus, 
in  quibus  partes  minus  turg-idae  fluidum  facilius  in  canalim  im- 
mittunt,  config-uratio  bulbi  mutetur,  quum  pressio  intra  oculum 
ereverit.  Notum  est  formam  bulbi  crescenli  intra  oculum  pres- 
sione  magis  magisque  sphaerae  formam  adaequare ,  quum  locus, 
[][uo  cornea  et  sclera  cohaerent,  minus  infractus  sit  et  corneae 
3urvaturae  radius  major  fiat,  quam  si  intra  oculum  pressio  nor- 
nalis  est.  Planitiem  igitur,  quam  per  eum  bulbi  locum ,  quo 
jornea  cum  sclera  cohaeret,  posilam  fingimus,  pressione  aucta 
3aulum  sine  dubio  frontem  versus  moveatur  necesse  est.  Simul 
)rbiculus  augebitur,  qui  inlra  hanc  planitiem  corneae  margine 
erminatur.     Quomodo  quum   locus  ille ,  quo    lcornea  et  sclera 

conjunguntur ,  frontem  et  exteriorem  partem  versus  moveatur, 
iris  undique  ad  eum  affixa  attrahetur,  qua  re  iris  cohaerere 
cum  anteriore  lentis  planitie  desistet,  quum  item  paulum  fron- 
tem  et  exteriorem  partem  versus  trahatur.  Contra  lens  situm 
non  commulat  vel  non  frontem  versus  promovetur.  hnmo  vero 
iride  attracta  processus  etiam  ciliares ,  qui  cum  ea  arctissime 
cohaerent,  exteriorem  partem  versus  trahentur.  Quum  autem 
arcte  cum  zonula  coaluerint ,  illa  magis  extendetur ,  quo  facto 
et  lens  complanabitur  et  exigua  in  canali  Petiti  pressio  exorietur 
negativa;  utraque  re  efflcitur,  ut  facilius  canalis  Petiti  impleatur. 
Dum  animal  vivit,  iris  in  anteriore  lentis  planitie  inhaeret  et 
quasi  epistomium  efficit;  tum  fluidum  non  aliter  atque  a  canali 
Petiti  ad  anteriorem  oculi  cameram  potest  procedere. 

Quod  tandem  pertinet  ad  maculam  coeruleam,  illam  in 
anteriore  lentis  planitie,  quam  margine  iridis  pupillari  termina- 
tam  esse  supra  commemoravimus,  neminem  illa  demonstratuium 
putaverim  cameram  oculi  anteriorem  cum  canali  Petiti  non  essc 
conjunctam.  Ego  enim  hanc  maculam  coeruleam,  quae  rarc 
tantum  adest  exoriri  existimo  admoto  alcoholo,  quo  coeruleuna 
Berolinense  ubique  in  anterioris  camerae  parietibus  sedatur  at- 
que  hoc  quidem  tum  fit  loco  pupillae  respondente,  si  margo 
iridis  pupillaris  alcoholo  corrugatus  in  anteriore  lentis  planitie 
prorsus  inhaeret.  Quod  raro  fieri  tum  solet,  si  multum  ma- 
teriae  injectae  in  anleriore  oculi  camera  remansit. 

Postremo  illud  etiam  commemoratum    sit   nunquam  mih; 
contigisse,  ut  injectione  in  corpus  vilreum  facta  canalini  Petiti 
complerem.    Hic  enim  posteriore  membrana  terminali  prorsus 
corpore  vitreo  sejungitur.  j 


T  H  E  S  E  S. 


1. 

Cylinder  axis  non  in  imcleo   vel  nucleolo  cellulae 
nerveae  terminatur,  sed  iti  ipsam  substantiam  cellu- 
lae  se  solvit. 

2. 

Cartilagines  articulares  endothelio  tenui  contectae  sunt. 

3. 

Corpuscula   telae    coiijunctivae,    quae    in  tendinum 
sectione   transversa    stellularum    formam  praebent 
lon   sunt  cellulae,   sed  lacunae,   in   quibus  tubuli' 
endotlieliales  sunt  positi. 

4. 

'avum  perichorioidale  communicat  cum  cavo  Tenonis 
et  cavo  arachnoidali. 


